Ir-Regolament tal-Kummissjoni
(KEE) Nru 3667/92
tat-18 ta’ Diċembru 1992 li jemenda r-Regolament (KEE) Nru 1840/92 rigward il-limitu taż-żmien għan-notifika lill-Kummissjoni dwar il-kwantitajiet tal-prodotti koperti bl-applikazzjonijiet ammissibbli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KE) Nru 525/92 tal-25 ta’ Frar 1992 dwar il-kumpens temporanju għall-impatt tas-sitwazzjoni fil-Jugoslavja fuq it-trasport tal-frott u l-ħxejjex ta’ l-ikel friski mill-Greċja [1], u b’mod partikolari l-Artikolu 4 tiegħu,
Billi l-Artikolu 3 tar-Regolament tal-Kummissjoni (KEE) Nru 1840/92 [2] li jistabbilixxi regoli ddettaljati sabiex jiġi applikat ir-Regolament (KEE) Nru 525/92 jiffissa limitu taż-żmien ta’ xahrejn għan-notifika lill-Kummisjonji rigward il-kwantitajiet ġenerali tal-prodotti koperti bl-applikazzjonijiet ammissibbli; billi dan iż-żmien ma jgħinx lill-awtoritajiet kompetenti Griegi li jeffettwaw l-iskrutinju meħtieġ u għandu għahekk jiġi mtawwal;
Billi l-miżuri provvduti f’dan ir-Regolament huma skond l-opinjoni tal-Kumitat tat-Ġestjoni tal-Frott u l-Ħaxix ta’ l-Ikel,
ADOTTAT DAN IR-REGOLAMENT:
Artikolu 1
Fl-Artikolu 3 tar-Regolament (KEE) Nru 1849/92, il-frażi "Mhux iktar tard mninn xahrej wara…" tiġi mibdula bil-frażi "Mhux iktar tard minn erba’ xhur wara…".
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Diċembru 1992.